Mebla ccek abrid-agi d aqbur ɣer yimuzzag n tezrawin ɣef t maziɣt akked imeɣnasen n tudrin. Acku seg tazwara n lqern wis 20, iban-d lebɣi-nsen n tuɣalin ɣer tira s usuffeɣ n wamuden n tsekla yesɛan azal, neɣ iḍrisen yesɛan assaɣ akked tudert n yal ass. Ɣef way-a yettwaḥsab Boulifa d amyaru amezwaru n Leqbayel : adlis-is « tarrayt i ulmad n teqbaylit » (Méthode de langue kabyle) i d-yeffɣen deg useggas n 1913, deg-s ugar n 350 n yisebtar i dyeffɣen yesɛa iḍrisen s tmaziɣt ur twasuqlen ara.